སྤྱིར་བཏང་རྩོམ་འབྲིའི་ལས་དེ་ནི་འཚོ་བའི་ནང་གི་ལས་བྱ་ཕལ་མོ་ཆེ་དང་འདྲ་བར།ཤིན་ཏུ་ཕལ་བའི་ལས་ཤིག་ཡིན་པ་ལས།དེ་དག་ལས་བརྒལ་ཞིང་འགོངས་པའི་ལས་ཁྱད་པར་བ་དང་རླབས་ཆེ་བ་ཅི་ཡང་མ་ཡིན་པ་དེ་ཡིད་ལ་ངེས་དགོས།དེ་འདྲའི་ངེས་ཤེས་ཀྱི་ཐོག་ནས་རྩོམ་འབྲི་བ་ནི་རང་གི་འགྲོ་འདུག་བསམ་གསུམ་དང་འབྲེལ་བའི་དོན་བྱ་རྣམས་ཟིན་ཐོར་འགོད་པ་ཞིག་དང་།ཡང་ན་རང་གི་ཉེ་འཁོར་གྱི་རང་བྱུང་དང་སྤྱི་ཚོགས་ཀྱི་ཁོར་ཡུག་གི་བྱ་དངོས་གཏམ་རྒྱུད་སོགས་ཡིག་ངོར་བསྟར་བ་ལས་མ་འདས་པ་དེ་རེད།རྩོམ་རིག་ནི་འཚོ་བ་ལས་བྱུང་ཞེས་པ་ཡང་གོ་སླ་བོ་བྱས་ན་དེ་ལྟར་གོ་བ་བླངས་ཀྱང་མི་འགྲིག་པ་ཅི་ཡང་མི་འདུག་སྙམ།